stanford-oval/wikipedia huggingface dataset:
אברהם דב לוין
תולדותיו

נולד בירושלים בתקופת מלחמת העצמאות לרב ברוך יצחק לוין ולזהבה, בת הרב אברהם יצחק טיקוצ'ינסקי, בעת שהתגוררה משפחתו בביתו של הרב מבריסק לאחר שנאלצה לעזוב את מקום מגוריה בשכונת מקור חיים ששכנה באזור ספר. הסנדק שלו היה הרב יצחק אייזיק הלוי הרצוג.
למד בתלמוד תורה "יבנה" בירושלים, בישיבת תפארת צבי ובישיבת פוניבז'. בשנת תש"ל עבר לישיבת בריסק בירושלים, ששכנה בבית שבו נולד. היה מתלמידי הרב יוסף דוב הלוי סולובייצ'יק מירושלים. בשנת תשל"א נישא לצפורה, בת הרב אברהם שוורץ, משגיח בישיבת אור ישראל. לאחר נישואיו התגורר בבני ברק ולמד בכולל תפארת ציון ובכולל לדיינות "שבט מיהודה" בתל אביב בראשות הרב אפרים בורודיאנסקי והרב חיים גדליה צימבליסט.
בשנת תשל"א הוסמך להוראה. בשנת תשל"ב שימש בבית ההוראה של הרב נסים קרליץ בבני ברק. בשנת תש"מ עבר בחינות לדיינות ברבנות הראשית, וקיבל כושר לרבנות מהרבנים הראשיים לישראל הרב אברהם אלקנה כהנא שפירא והרב מרדכי אליהו.
בשנת תשמ"ט כיהן תקופה קצרה בראשות קבוצת אברכים במוסדות באבוב בבת ים. כאשר נפטר אביו באלול תשמ"ט עבר למלא את מקומו בראשות כולל "ישיבת מקור חיים", וכן מילא את מקומו כדיין בבית הדין לדיני ממונות בירושלים.
משנת תש"נ נשא בכמה תפקידים ברבנות ירושלים. תחילה כיהן כרב הממונה על נישואי עולים חדשים. משנת תשנ"א רב שכונה בירושלים. משנת תשנ"ב - אב בית דין לממונות ולבירורי יהדות; משנת תשנ"ה - מנהל אגף הנישואין; ומשנת תשס"ה - רב ופוסק כללי.
בשנים תשנ"ח – תש"ס השתתף כחבר בוועדה לבירור יהדות לעולי מדינות חבר העמים ברבנויות המקומיות בני ברק ובאר שבע. בשנת תש"ס הקים את מערכת רישום הנישואין של "שארית ישראל" בבני ברק. בין השנים תש"ס – תשס"ה כיהן כרב מחלקת הנישואין במועצה הדתית בפתח תקווה.
עמד בראש "בית דין ירושלים לדיני ממונות ובירורי יהדות", השוכן ברחוב חיי אדם בירושלים, שהוקם בשנת תש"ס.
הרב לוין טען כי המועצות הדתיות נכנעות לתכתיבים ממשלתיים ואינן מקפידות כראוי על בירור יהדות במערך הרבנות, דבר שהוביל לדבריו לפיצול ויצירת רשימות יוחסין בקהילות יהודיות שונות. בשנת תשע"ו (2016) החל בשיתוף פעולה עם ארגון 'מבוי סתום' בראשות בתיה כהנא דרור להפעלת מיזם נישואים פרטי.
הרב לוין חתן פרס הרב קוק לספרות תורנית לשנת תשס"ח (2008). ערך ופרסם עשרות מאמרים בכתבי העת המעיין, "צהר" ועוד, וכן בספרי "הלכה ורפואה". סדרת "פסקי דין" שלו מופיעה בפרויקט השו"ת. בין השנים תש"מ – תשנ"ג היה מעורכי האנציקלופדיה התלמודית, בעיקר בסדר טהרות ובחלק חושן משפט שבשולחן ערוך.
בנו, חיים מרדכי, נפטר בגיל 38 בשנת תשע"ד, אחרי מחלה ארוכה.
ספרים ופרסומים

עבודת לוי, על מסכת זבחים, בני ברק, תשל"ו
פסקי דין בדיני ממונות ובבירורי יהדות (ארבעה עשר כרכים), תשנ"ג – תשע"ה
פסקי דין א – ב, תש"ס
סדר מכירת חמץ ובהמה המבכירה לגוי כמנהג רבני ירושלים, ניסן תשס"ה
לקריאה נוספת

ספר היובל לישיבת מקור חיים, ירושלים תש"נ
מעשי לוי - קטעי זכרונות מהרב אברהם דוב לוין, בתוך חוברת שיצאה לאור לרגל בר המצוה של נכדו.
הערות שוליים

↑  יפעת ארליך, המהפכה החופתית, באתר ynet, 16 בספטמבר 2016
| --- | --- |
בקרת זהויות :  NLI: 987007310410205171  LCCN: no91004476  VIAF: 48788619   WorldCat (עם VIAF): 48788619
אבי וייצל

אַבִּי וַיְצֶל (באנגלית: Abbey Weitzeil; נולדה ב-3 בדצמבר 1996) היא שחיינית אמריקאית, אלופה אולימפית (ריו 2016), זוכת מדליית זהב באליפות העולם (קאזאן 2015) במשחה שליחים משולב 4x100 מטר חופשי, שיאנית עולם בבעבר במשחה שליחים משולב 4x50 מטר חופשי (דוחא 2014) ושיאנית ארצות הברית במשחה ל-50 חופשי (בריכת 25 מטר).
ביוגרפיה

וייצל נולדה בסנטה קלריטה שבקליפורניה. היא לומדת ומתאמנת באוניברסיטת קליפורניה בברקלי בהדרכתו של קולי סטיקלס.
ביוגרפיה > 2014

באליפות הפאן פסיפיק בשחייה שנערכה בגולד קוסט שבאוסטרליה באוגוסט 2014 זכתה וייצל במדליית כסף במשחה שליחות 4x100 מטר חופשי עם תוצאה של 3:34.23 דקות, אחרי אוסטרליה שקבעה שיא אליפות חדש של 3:32.46 דקות ולפני יפן (3:39.06 דקות). כשחיינית שלישית היא שחתה ב"זינוק שליחות" תוצאה של 53.81 שניות. נוסף לכך, היא סיימה במקום 7 ושלישית מבין האמריקאיות במשחה ל-100 מטר חופשי בתוצאה של 54.50 שניות, ובמקום 11 ורביעית מבין האמריקאיות במשחה ל-50 מטר חופשי בתוצאה של 25.24 שניות.
באליפות העולם (בריכת 25 מטר) שנערכה בדוחא בדצמבר אותה שנה זכתה וייצל בשלוש מדליות, זהב אחת ושתי כסף. במדליית הזהב זכתה במשחה שליחים משולב (2 שחייניות ו-2 שחיינים) 4x50 מטר חופשי ביחד עם ג'וש שניידר, מאט גריוורס ומדיסון קנדי תוך שהן קובעות שיא עולם חדש של 1:28.57 דקות (השיא הנוכחי, 2016), לפני רוסיה וברזיל. כשחיינית רביעית במשחה היא שחתה ב"זינוק שליחות" תוצאה של 23.25 שניות. היא זכתה במדליית כסף אחת במשחה שליחות 4x50 מטר חופשי תוך קביעת שיא אמריקה חדש של 1:34.61 דקות, אחרי הולנד, שקבעה שיא עולם חדש של 1:34.24 דקות, ודנמרק (1:35.48 דקות). כשחיינית שנייה במשחה היא שחתה ב"זינוק שליחות" תוצאה של 23.40 שניות. במדליית כסף נוספת זכתה במשחה שליחות 4x100 מטר חופשי עם התוצאה של 3:27.70 דקות, אחרי הולנד, שקבעה שיא עולם חדש נוסף של 3:26.53 דקות, ולפני איטליה (3:29.48 דקות). כשחיינית שנייה במשחה היא שחתה ב"זינוק שליחות" תוצאה של 51.57 שניות. נוסף לכך, היא סיימה במקום עשירי במשחה ל-50 מטר חופשי בתוצאה של 24.23 שניות ובמקום 15 במשחה ל-100 מטר חופשי בתוצאה של 53.14 שניות.
ביוגרפיה > 2015

באוניברסיאדה שנערכה בקוואנגג'ו בתחילת יולי 2015 זכתה וייצל ב-3 מדליות, אחת מכל סוג: מדליית זהב במשחה שליחות 4x100 מטר חופשי עם שיא אוניברסיאדה חדש של 3:38.12 דקות, מדליית כסף במשחה ל-100 מטר חופשי בתוצאה של 54.53 שניות, אחרי בת ארצה שנון ורילנד (54.39 שניות), ומדליית ארד במשחה שליחות 4x100 מטר מעורב כששחתה בשלב המוקדמות. נוסף לכך, היא סיימה במקום חמישי במשחה ל-50 מטר חופשי בתוצאה של 25.27 שניות.
באליפות העולם שנערכה בקאזאן, רוסיה באוגוסט 2015 זכתה וייצל בשתי מדליות, זהב וארד, לאחר ששחתה בשני משחי השליחים בשלב המוקדמות: מדליית זהב במשחה שליחות 4x100 מטר חופשי, עם תוצאה אישית של 53.85 שניות, ומדליית ארד במשחה שליחים משולב (שתי שחייניות ושני שחיינים) 4x100 מטר חופשי, עם תוצאה אישית של 53.49 שניות.
ביוגרפיה > 2016

באליפות ארצות הברית (בריכת 25 יארד) שנערכה באוסטין במרץ 2016 קבעה וייצל במשחה ל-50 יארד חופשי שיא ארצות הברית חדש של 21.12 שניות.
במבחנים האמריקאים לאולימפיאדת ריו דה ז'ניירו (2016) שנערכו באומהה בסוף יוני ובתחילת יולי 2016 סיימה וייצל פעמיים במקום ראשון, במשחה ל-50 מטר חופשי בשיא אישי חדש של 24.28 שניות ובמשחה ל-100 מטר חופשי בשיא אישי חדש של 53.28 שניות, ונכללה בנבחרת האמריקאית למשחקים האולימפיים. במשחקים עצמם היא זכתה בשתי מדליות, זהב וכסף. מדליית זהב במשחה שליחות 4x100 מטר מעורב, לאחר ששחתה בשלב המוקדמות. מדליית כסף במשחה שליחות 4x100 מטר חופשי ביחד עם סימון מנואל, דנה ולמר וקייטי לדקי בתוצאה של 3:31.89 דקות, אחרי אוסטרליה שקבעה שיא עולם חדש של 3:30.65 דקות ולפני קנדה (3:32.89 דקות). כשחיינית שנייה היא שחתה ב"זינוק שליחות" תוצאה של 52.56 שניות. נוסף לכך, היא סיימה במקום שביעי במשחה ל-100 מטר חופשי בתוצאה של 53.30 שניות ובמקום 12 במשחה ל-50 מטר חופשי בתוצאה של 24.67 שניות. בשלב המוקדמות היא קבעה תוצאה של 24.48 שניות ועלתה חמישית לשלב חצי הגמר.
ביוגרפיה > 2017

באליפות העולם שנערכה בבודפשט, הונגריה ביולי 2017 סיימה וייצל במקום 16 במשחה ל-50 מטר חופשי בתוצאה של 24.80 שניות.
ביוגרפיה > 2018

באליפות הפאן פסיפיק בשחייה שנערכה בטוקיו, יפן באוגוסט 2018 סיימה וייצל במקום חמישי במשחה ל-50 מטר חופשי בתוצאה של 24.58 שניות. נוסף לכך, היא שחתה בשלב המוקדמות, 100 מטר חופשי בתוצאה של 54.20 שניות ו-200 מטר חופשי בתוצאה של 1:59.30 דקות ולא עלתה לשלב הבא.
ביוגרפיה > 2019

באליפות העולם שנערכה בקוואנגג'ו, קוריאה הדרומית ביולי 2019 זכתה וייצל בשתי מדליות, זהב וכסף. מדליית זהב במשחה שליחים 4x100 מטר חופשי משולב לאחר ששחתה בשלב המוקדמות. מדליית כסף במשחה שליחות 4x100 מטר חופשי ביחד עם מלורי קומרפורד, קלסי דליה וסימון מנואל בשיא אמריקה חדש של 3:31.02 דקות, אחרי אוסטרליה שקבעה שיא אליפות חדש של 3:30.21 דקות ולפני קנדה (3:31.78 דקות). כשחיינית שנייה היא קבעה ב"זינוק שליחות" תוצאה של 52.66 שניות. נוסף לכך, היא סיימה במקום עשירי במשחה ל-50 מטר חופשי בתוצאה של 24.58 שניות, בשלב המוקדמות היא קבעה תוצאה של 24.47 שניות ועלתה שביעית לשלב חצי הגמר.
ביוגרפיה > 2021

באולימפיאדת טוקיו זכתה וייצל בשתי מדליות, כסף וארד. מדליית כסף במשחה שליחות 4x100 מטר מעורב ביחד עם רגן סמית', לידיה ג'קובי וטורי הסק בתוצאה של 3:51.73 דקות, אחרי אוסטרליה שקבעה שיא אולימפי חדש של 3:51.60 דקות ולפני קנדה (3:52.60 דקות), כשחיינית רביעית היא קבעה ב"זינוק שליחות" תוצאה של 52.49 שניות. מדליית ארד במשחה שליחות 4x100 מטר חופשי ביחד עם אריקה בראון, נטלי היינדס וסימון מנואל בתוצאה של 3:32.81 דקות, אחרי אוסטרליה שקבעה שיא עולם חדש של 3:29.69 דקות וקנדה (3:32.78 דקות). כשחיינית שנייה היא קבעה ב"זינוק שליחות" תוצאה של 52.68 שניות. נוסף לכך, היא סיימה פעמיים במקום שמיני, במשחה ל-50 מטר חופשי בתוצאה של 24.41 שניות, בשלב חצי הגמר היא קבעה שיא אישי חדש של 24.19 שניות ועלתה מהמקום הרביעי לגמר ובמשחה ל-100 מטר חופשי בתוצאה של 53.23 שניות, בשלב חצי הגמר היא קבעה שיא אישי חדש של 52.99 שניות. היא שחתה במשחה שליחים משולב 4x100 מטר מעורב.
ביוגרפיה > 2023

באליפות העולם שנערכה בפוקואוקה, יפן ביולי 2023 זכתה ב-4 מדליות, 1 זהב, 2 כסף ו-1 ארד. מדליית זהב במשחה שליחים משולב 4x100 מטר מעורב לאחר ששחתה בשלב המוקדמות, מדליות כסף במשחה שליחות 4x100 מטר חופשי בתוצאה של 3:31.93 דקות, אחרי אוסטרליה שקבעה שיא עולם חדש של 3:27.96 דקות ולפני הרפובליקה העממית של סין (3:32.40 דקות), כשחיינית שנייה היא קבעה ב"זינוק שליחות" תוצאה של 52.71 שניות ובמשחה שליחים משולב 4x100 מטר חופשי בתוצאה של 3:20.82 דקות, אחרי אוסטרליה שקבעה  שיא עולם חדש של 3:18.83 דקות ולפני הממלכה המאוחדת (3:21.68 דקות), כשחיינית שלישית היא קבעה ב"זינוק שליחים" תוצאה של 52.94 שניות ומדליית ארד במשחה שליחים משולב 4x100 מטר מעורב לאחר ששחתה בשלב המוקדמות. נוסף לכך, היא סיימה במקום רביעי במשחה ל-50 מטר חופשי בתוצאה של 24.32 שניות, בשלב חצי הגמר היא קבעה תוצאה של 24.27 שניות ובמקום שישי במשחה ל-100 מטר חופשי בתוצאה של 53.34 שניות, בשלב המוקדמות היא קבעה תוצאה של 53.25 שניות.
ביוגרפיה > 2024

באולימפיאדת פריז שנערכה בסוף יולי תחילת אוגוסט היא זכתה בשתי מדליות, זהב וכסף. מדליית זהב במשחה שליחים משולב 4x100 מטר מעורב לאחר ששחתה בשלב המוקדמות ומדליית כסף במשחה שליחות 4x100 מטר חופשי לאחר ששחתה בשלב המוקדמות.
שיאים אישיים > בריכה אולימפית

50 מטר חופשי: 24.19 שניות (2021)
100 מטר חופשי: 52.92 שניות (2023)
שיאים אישיים > בריכת 25 מטר

50 מטר חופשי: 23.45 שניות (2020), שיא ארצות הברית
100 מטר חופשי: 51.26 שניות (2020), שיא ארצות הברית
שיאים אישיים > בריכת 25 יארד

50 יארד חופשי: 20.90 שניות (2019), שיא ארצות הברית
הערות שוליים

↑  אבִּי וייצל, באתר Gwangju 2015 (באנגלית)
אולם נחמני

.
| --- | --- |
אולם נחמני (2012)
אולם נחמני (2012)
 מידע כללי
 סוג:  אולם תיאטרון 
 כתובת:  תל אביב-יפו 
 מיקום:  תל אביב-יפו 
 מדינה:  ישראל 
 קואורדינטות:  32°03′59″N 34°46′23″E﻿ / ﻿32.06637778°N 34.77308611°E﻿ / 32.06637778; 34.77308611
  מפת מיקום  מפה דינמית   (למפת תל אביב מוגדלת) אולם נחמני(למפת תל אביב רגילה) אולם נחמני(למפת גוש דן רגילה) אולם נחמני(למפת גוש דן מוגדלת) אולם נחמני  he אולם נחמניhe אולם נחמנימפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
לוחית זיכרון של ההגנה בצמוד לאולם נחמני
אולם נחמני הידוע גם בשמו המקורי "בית הפועל" הוא אולם לאמנויות הבמה שנמצא ברחוב נחמני 4 בתל אביב. באולם, ששטחו 1,285 מטר רבוע, היו במקור 600 מקומות ישיבה, כולל יציע. האולם נסגר ביוני 2016, לאחר שמצב המבנה התדרדר ועיריית תל אביב החליטה לא להקצות תקציב לשיפוצו.
היסטוריה

ראשיתו של המתחם במגרש הספורט של הפועל תל אביב עליו הוקם "בית הפועל" שאותו החליף "אולם נחמני" בראשית שנות ה-40 של המאה ה-20. האולם היה לבית קולנוע בשנים 1942 עד סוף 1944 שנקרא "קולנוע אורה".
ב-24 באוקטובר 1944 האולם נחנך בהופעתו הראשונה של התיאטרון הקאמרי, הצגה בשם "מאז ועד היום" שכללה ארבעה מערכונים בבימויו של יוסף מילוא: "טרגדיה פלורנטינית" מאת אוסקר ויילד, "בוקר בגן העיר" מאת סרפין וג'ואקין קוינטרו, "המאהב" מאת מרטין סירה ו"שלום-בית" מאת ג'ורג' קורמלין.
בשנים 1936–1948 שימש המקום לפעילות ההגנה במסווה של מועצת הספורט של הפועל תל אביב. שלט שמוצב במקום מספר על כך.
בהמשך עבר התיאטרון הקאמרי לאולם שבמרתף בניין קולנוע מוגרבי שברחוב אלנבי אך בשנת 1953 רכש התיאטרון הקאמרי את בניין הפועל וביצע במקום שיפוץ מקיף. ב-16 בפברואר 1955 חזר הקאמרי להופיע באולם נחמני, במקביל לפעילות בקולנוע מוגרבי. באותה תקופה נחשב אולם נחמני למבנה התיאטרון המשוכלל בישראל בשל מערכות החשמל והתאורה המודרניות בו צויד. עלות השיפוץ גרמה לקאמרי לקשיים כלכליים, מאחר שנדרש באופן לא צפוי גם חיזוק יסודות המבנה. אולם בדצמבר 1961 עבר הקאמרי למבנה החדש שנבנה עבורו בפסאז' הוד. לצורך כיסוי הוצאת המעבר למבנה החדש מכר הקאמרי את המבנה לעיריית תל אביב-יפו ולחברה הממשלתית לתיירות. לצורך ניהול המבנה הוקמה חברת "אולם נחמני 4 בע"מ" בבעלות משותפת של שני הגופים. האולם הושכר במשך השנים למפיקים פרטיים שהעלו בו מופעים שונים. בין השאר תיאטרון העונות העלה בו את הצגת הבכורה שלו, ב-19 בפברואר 1963, המחזה "הנסיכה האמריקאית" של נסים אלוני. ובשנת 1965 עלה בו המחזה "יחפים בפארק", בהפקתו של גיורא גודיק ובבימויה של נולה צ'לטון. בפברואר 1967 הוצג בו המחזמר "איש למנשה", גם הוא בהפקת גיורא גודיק ובבימויו של מרנל סמנר.
באפריל 1970 שכר הקאמרי את האולם עבור העלאת המחזה "מלכת האמבטיה" של חנוך לוין. המחזה עורר סערת ציבורית והנהלת האולם סירבה להמשיך לתת לו לרוץ, לאחר הפרעות רבות במהלך ההצגה.
בשנת 1993 קיבלה "ועדת השרים לענייני הפרטה" החלטה על הפרטת חברת "אולם נחמני 4 בע"מ". באותה עת הייתה הפעילות באולם מעטה והחברה פעלה בהפסד. בספטמבר 1997 שינתה העירייה את ייעוד החלקה עליה הוקם האולם מאזור מגורים למגרש לבניין ציבורי מיוחד והציעה לקנות מהמדינה את חלקה בחברה או ליזום פרויקט משותף לבנייה במגרש אך נתקלה בחסמים בירוקרטיים. האולם נסגר בהוראת מכבי אש ומשטרת ישראל, בשל בעיות בטיחותיות. והוא שימש לחזרות ומחסן תפאורות של תיאטרון גשר ללא תמורה.
משנת 2002 שימש האולם את אנסמבל עיתים, קבוצת תיאטרון שוליים ששינתה את המבנה הפנימי שלו. האולם הוקטן ל-90 מקומות ישיבה, בשאר השטח הוקמו חדרי חזרות ומחסן תפאורת.
באוגוסט 2015, התלונן מבקר התיאטרון מיכאל הנדלזלץ על קשיי הנגישות לאולם לבעלי מוגבלויות (לצורך הכניסה לאולם יש לעלות במדרגות). מיד אחר כך הותקן מעלון לשימוש בעלי מוגבלויות, אך הוא לא אושר על ידי רשויות הכיבוי ובאולם נמצאו ליקויים במערכת כיבוי האש. אנסמבל עיתים פנה למימון המונים לכיסוי עלות התיקונים הדרושים. אך ביוני 2016 עיריית תל אביב החליטה על סגירת האולם, מאחר שהוא היה צריך שיפוץ מקיף בעלות של כ-30 מיליון שקלים. לאחר שהושקעו כספים רבים בשיפוץ אולם תיאטרון הבימה, הסינמטק, היכל התרבות וחידוש בניין תיאטרון בית ליסין (פסאז' הוד), החליטה העירייה לא להקצות כספים למבנה תיאטרון נוסף בעיר.
בעקבות סגירת האולם "אנסמבל עיתים" נאלץ למכור את רוב הציוד שאכסן במבנה, והוא עבר לפעול במקלט ציבורי.
ביולי 2019 רכשה עיריית תל אביב את חלקה של הממשלה בחברת "אולם נחמני 4 בע"מ".
הערות שוליים

1 2 3  יאיר אשכנזי, אולם נחמני 4 ייסגר סופית בגלל סירוב עיריית תל אביב לשפצו, באתר הארץ, 21 ביוני 2016
↑  ההצגה הראשונה של התיאטרון הקאמרי, אתר עיריית תל אביב-יפו
↑  מ. בן אפרים, עשור לתיאטרון הקאמרי, על המשמר, 4 בפברואר 1955
↑  משכן אמנות חדש, דבר, 16 ביולי 1954
↑  רפאל בשן, לאן הולך "הקאמרי", מעריב, 17 בינואר 1958
↑  אולם נחמני נמכר ב־600 אלף ל״י, הארץ, 28 ביוני 1962
↑  "תיאטרון העונות " יחנך הערב, קול העם, 19 בפברואר 1963
↑  מה אומר ד"ר  ח.גמזו על "יחפים בפארק'", מעריב, 4 בפברואר 1965
מלאכה הגונה -  "יחפים בפארק" בתיאטרון גודיק, למרחב, 22 בינואר 1965
יצחק אבינרי, "יחפים בפארק"  בתיאטרון גיורא גודיק, הַבֹּקֶר, 15 בינואר 1965
↑  ה'קאמרי' החליט להוריד את "מלכת האמבטיה", למרחב, 20 במאי 1970
↑  שי שלו, קופת הפועלים והפלחים העמלים, חדשות, 10 באוגוסט 1993
↑  גד ליאור, חברות ממשלתיות. יש עוד חיה כזו?, באתר ynet, 26 בספטמבר 2001
↑  מיכאל הנדלזלץ, למה אני לא יכול לראות הצגות באולם נחמני, באתר הארץ, 4 באוגוסט 2015
↑  יאיר אשכנזי, אולם נחמני בתל אביב נסגר לחודש בגלל ליקויי בטיחות; כ-20 הצגות בוטלו, באתר הארץ, 2 בנובמבר 2015
↑  יאיר אשכנזי, אנסמבל עתים פנה למימון המונים להנגשת אולם נחמני לבעלי מוגבלויות, באתר הארץ, 19 באפריל 2016
↑   יאיר אשכנזי, כלת פרס ישראל רנה ירושלמי ירדה למקלט, באתר הארץ, 6 בנובמבר 2016
↑  אלי ציפורי, ‏מחיר מציאה: רשות החברות מוכרת את חלקה בבניין הבימה במיליוני שקלים בלבד, באתר גלובס, 24 ביולי 2019
| --- | --- |
בקרת זהויות :  LCCN: no2019159806  VIAF: 36157340658009921761   WorldCat (עם VIAF): 36157340658009921761
אולם סאראוואק

| --- | --- |
אין תמונה חופשית
 מידע כללי
 מדינה:  מלזיה מלזיה
 מיקום:  מלזיה מלזיה
 קואורדינטות:  4°04′19″N 114°52′37″E﻿ / ﻿4.0718944444444°N 114.87682222222°E﻿ / 4.0718944444444; 114.87682222222
  (למפת מלזיה מוגדלת) קואלה לומפור ג'והור באהרו איפוה קוצ'ינג קוטה קינבאלו  מלאקה תאי. ס. אינדונזיה אינדונזיה ב. ים סין הדרומיאולם סאראוואק(למפת מלזיה רגילה) קואלה לומפור ג'והור באהרו איפוה קוצ'ינג קוטה קינבאלו  מלאקה תאי. ס. אינדונזיה אינדונזיה ב. ים סין הדרומיאולם סאראוואק
 
אולם סאראוואק הוא מערת ענק הנמצאת בגואה נסיב בגוס (Gua Nasib Bagus), שפירושו "מערת המזל הטוב", וממוקמת בפארק הלאומי גונונג מולו הנמצא על האי בורנאו שבמלזיה. האולם נחשב לאולם התת-קרקעי הגדול ביותר בעולם.
גילוי המערה

האולם התגלה על ידי שלושה אנגלים בשנת 1981. אנדי אויס, דייב צ'קלי וטוני ווייט חקרו את האזור הצפוף והלא-מיושב של הג'ונגל בסביבת הפארק הלאומי גונונג מולו, הנמצא בצפון בורנאו, במשלחת בראשותו של האנגלי בן ליון. בזמן שהם סקרו חלק מן המערות החדשות באזור הם נקלעו למשהו שנראה כמו מערה ענקית. גם לאור העששיות שלהם הם לא ראו את קצה האולם; הם נכנסו למה שנודע כמרחב הסגור הגדול בעולם.
האולם, שנקרא מאוחר יותר אולם סאראוואק, גדול פי שלושה מהאולם הגדול שבמערת קרלסבד בניו מקסיקו, שנחשבה עד אז לאולם הגדול ביותר. אולם סאראוואק הוא באורך 700 מטר, ברוחב 400 מטר וגובהו לפחות 70 מטר. האולם נחשב כיום באופן רשמי לגדול ביותר בעולם. החלל גדול דיו כדי להכיל את כל בזיליקת פטרוס הקדוש שבקריית הוותיקן או כמה מטוסי נוסעים מדגם בואינג 747.
המערה נמצאת באזור מלא במערות חדשות שרק נתגלו בתוך הפארק הלאומי גונונג מולו, וספציפית בזו הקרויה גואה נסיב בגוס. על מנת להגיע לאולם סאראוואק נדרשים לעקוב במעלה הנהר היוצא מפתח המערה. למעבר הארוך הזה יש תקרה בגובה של 60 מטר לפחות ונדרשת קצת שחייה וחצייה של הקצה.
מבנה וגאולוגיה

האולם קיים הודות לשני גורמים: הראשון הוא עליית הקרקע שקרתה לפני 2 עד 5 מיליון שנים. השני הוא הסחף של סלע הגיר הרך ועוד סוגי סלעים בשילוב עם גשמים רבים מיערות הגשם המקיפים. שני גורמים אלה יצרו את האולם שאנו רואים כיום.
אהבה מלידה

| --- | --- |
 סוגה:  סדרת דרמה 
 יוצרים:  דברה אוסוולד 
 שחקנים:  אשר קדי 
 ארץ מקור:  אוסטרליה
 שפות:  אנגלית 
 מספר עונות:  7
 מספר פרקים:  85
 הפקה
 הפצה:  הולו 
 אורך פרק:  45 דקות
 שידור
 רשת שידור:  ערוץ 10 
 פורמט (תמונה):  I576 (sdtv)   i1080 (hdtv)
 פורמט (קול):  stereo
 תקופת שידור מקורית:  15 באוגוסט 2010 – 30 באוגוסט 2017
 קישורים חיצוניים
 אתר רשמי
 דף התוכנית ב-IMDb
 
אהבה מלידה (באנגלית: Offspring) היא סדרת טלוויזיה עטורת פרסים (זוכת פרסי המכון האוסטרלי לקולנוע ופרס ה"אמי" האוסטרלי), דרמה קומית טלוויזיונית אוסטרלית שהוקרנה לראשונה ב-15 באוגוסט 2010 ,בישראל משודרת ב HOT3.
העלילה מתרחשת בפיצרוי, מלבורן, מתרכזת סביב נינה פראודמן (אשר קדי, "הדרך לאהוב") בת ה-30, רופאה מיילדת ובני משפחתה, הם מנווטים בכאוס של חיים מודרניים. הסדרה משלבת דרמת נרטיב קונבנציונלי עם פלאשבקים, אנימציה גרפית ורצפי פנטזיה. הקריירה שלה מלאה בהפתעות, בעלה לשעבר מנסה להוכיח את אהבתו האינסופית אליה; למשפחה שלה לא חסרים מצבי חירום; ונינה היא מסוג האנשים שכולם פונים אליהם לעזרה ברגעי המשבר שלהם. בזמן שהיא מתכננת את דרכה במערבולות של משפחת פראודמן, נינה לחלוטין סוטה מהמסלול כשהיא פוגשת בקולגה חדש לעבודה, כריס הבל (דון האני), רופא ילדים שרק הגיע למלבורן. למרות הניצוץ הבלתי ניתן להכחשה ביניהם, לכריס יש עבר שעלול להרוס את תקוותיה של נינה.
בילי פראודמן (קאט סטיוארט) היא אחותה הגדולה והמרדנית של נינה, שעובדת כמתמחה בעסק הנדל"ן של אביהן. כעת, היא נחושה לשים את עברה הפרוע מאחור ולעשות משהו גדול בחייה, אך היא מתקשה לשכנע את בן-זוגה הלא יציב מיק (אדי פרפקט) לעשות צעד דומה. שרי (דבורה מיילמן, "ארוכה הדרך הביתה") המבריקה והנמרצת היא חברתה הטובה של נינה. שרי, שעבדה עד לאחרונה כאחות, מחליטה להצטרף לצוות הרפואי של ספינת שיט, וחוזרת ליבשה ולחייה של נינה רגע לפני שהיא יולדת וחווה מהפך אדיר. הסדרה עוקבת אחר הרפתקאותיהם של בני משפחת פראודמן והסובבים אותם, במסע אחר אהבה, סיפוק ואיזון בחיים המודרניים, ובוחנת את הברכות והקללות שמגיעות בחיי המשפחה, שהולכת לעבור צעדים לא צפויים בחיי היומיום שלה.
לצדה של קאדי, מככבים בסדרה קאט סטיוארט, דון האני, ג'יי ראיין, דבורה מיילמן, אדי פרפקט, לינדה קרופר ("דג קטן"), ריצ'רד דייוויס, ג'ון ווטרס ומתיו לנווז.
דברה אוסוולד כתבה את הסדרה עם ג'ון אדוארדס ואימוגן בנקס. הסדרה הופקה על ידי חברת ההפקות העצמאית הגדולה באוסטרליה, Southern Star Group.
אהבה מלידה נולדה במקור כסרט טלוויזיה בן שעתיים, אבל לאחר שמנהלי הטלוויזיה התרשמו מאיכותה, פוצלה לסדרה בת 13 פרקים. שידוריה של העונה השנייה החלו ביום 16 במאי 2011, עם פרק בכורה כפול. מאז הופקו עונות 3 4 5 6 7.
אהבה אסורה בפטרבורג

| --- | --- |

עטיפת הספר
 מידע כללי
 מאת:  מישקה בן דוד
 סוגה:  מותחן ריגול
 הוצאה
 הוצאה:  הוצאת כתר ספרים
 תאריך הוצאה:  2008
 מספר עמודים:  414
 קישורים חיצוניים
 הספרייה הלאומית:  003862767, 002623792
אהבה אסורה בפטרבורג הוא מותחן ריגול מאת מישקה בן דוד, שיצא לאור בהוצאת כתר בשנת 2008. בן דוד שירת ב"מוסד" בתפקידי שטח, מודיעין ופיקוד, והגיע בו לדרגה גבוהה. בין היתר כיהן כראש מחלקת המודיעין של אגף המבצעים במוסד.
עלילת הספר

גיבור הספר הוא יוגב בן ארי, סוכן חשאי באגף המבצעים של המוסד, המצוי בשליחות חשאית בסנט פטרבורג. הספר מתאר את מסכת חייו של יוגב, אשר גדל במושב בערבה, שם הכיר את אהובתו, אורית. יוגב שירת כלוחם וכמפקד מחלקה בצנחנים ולאחר שחרורו התגייס למוסד, עבר את הקורס המבצעי ושימש כלוחם ומפקד ביחידה מבצעית במוסד. כאיש יחידת כידון לקח חלק בפעולות במסגרת אגף המבצעים המיוחדים של הארגון. אשתו, אורית,  לא הסכינה עם אורח חייו ואף סלדה ממקום העבודה שלו, בעוד שהוא מוצא עצמו מעורב במבצעי סיכול טרור ברחבי העולם, ובהם התנקשויות, המערערים את שלוות נפשו.
הניסיונות העקרים שלהם להביא ילד לעולם, כמו גם הקונפליקט הערכי ביניהם, המונע בעיקר מן הגישה הפציפיסטית בה נוקטת אורית אל מול יוגב, איש הזרוע הארוכה של מדינת ישראל, מרחיקים אותם זה מזה, ומובילים לכעס, לשנאה ובסופו של דבר לפרידה כואבת ומייסרת. לאחר גירושיו מבקש יוגב לפרוש מן הארגון, אולם מפקדיו משכנעים אותו לצאת, בזהות בדויה של איש עסקים קנדי, לרוסיה כדי לנסות לאסוף מידע על איראן. בסנט פטרבורג הוא התאהב, כמו במקרה, במוכרת בחנות ספרים בשם אנה. או אז החליט החלטה דרמטית - להפוך את השקר לאמת. סיפור הכיסוי שלו יהיה מעתה למציאות חייו. לא עוד סוכן חשאי שנישואיו נהרסו בגלל סוד שהסתיר במשך שנים. מהיום הוא יהיה איש עסקים קנדי המנהל חיים שקטים עם מוכרת הספרים שבה התאהב.
הערות שוליים

↑  נעמה לנסקי (צילומים: אי.פי, רויטרס), האיש שלנו במוסד, באתר ישראל היום, 20 באוגוסט 2010.
↑  מישקה בן דוד, אהבה אסורה בפטרבורג, הוצאת כתר, 2008, עמוד 22.
↑  אהבה אסורה בפטרבורג, עמוד 151.
אדולף וינדאוס

| --- | --- |

 לידה:  25 בדצמבר 1876 ברלין, הקיסרות הגרמנית 
 פטירה:  9 ביוני 1959 (בגיל 82) גטינגן, גרמניה המערבית 
 ענף מדעי:  כימיה
 מקום מגורים:  גרמניה
 מקום קבורה:  בית הקברות גטינגן 
 מקום לימודים:  אוניברסיטת הומבולדט של ברלין  אוניברסיטת פרייבורג  הגימנסיה הצרפתית ברלין 
 מנחה לדוקטורט:  היינריך קיליאני 
 מוסדות:  אוניברסיטת פרייבורג  אוניברסיטת גטינגן  אוניברסיטת אינסברוק 
 תלמידי דוקטורט:  אדולף בוטנאנדט, Erhard Fernholz 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה (1951)  מדליית הזהב ע״ש אדולף פון באייר (1927)  פרס נובל לכימיה (1928)  מדליית גתה לאמנות ומדעים (1941)  אות מסדר ההצטיינות במדעים ואמנויות של גרמניה 
 בן או בת זוג:  Elisabeth Windaus 
 תרומות עיקריות
 מחקר בתחום הסטרולים והקשר שלהם לוויטמינים
 
מצבה של אדולף וינדאוס ומשפחתו
אדולף אוטו ריינהולד וינדאוס (בגרמנית: Adolf Otto Reinhold Windaus; ‏25 בדצמבר 1876 - 9 ביוני 1959) היה כימאי גרמני, חתן פרס נובל לכימיה לשנת 1928, "על עבודתו בתחום הסטרולים והקשר שלהם לויטמינים".